Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 4 เม.ย.65
Daily Focus - บล.ฟินันเซีย ไซรัส ประจำวันที่ 4 เม.ย.65
4 เม.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET แกว่งตัว Sideways ในกรอบ 1,692-1,707 จุด ในทางเทคนิคเป็นบวกมากขึ้นหลังปิดสัปดาห์ยืนเหนือ 1,700 จุด แต่ยังคงประเมิน Upside ด้านบนยังไม่กว้าง ขณะที่ปัจจัยกดดันยังคงเป็นเศรษฐกิจโลกที่มีความเสี่ยงถดถอยหากสงครามรัสเซีย-ยูเครนลากยาว
ขณะที่เงินเฟ้อระยะสั้นเร่งตัวขึ้นตามราคา Commodity ที่ปรับขึ้นกดดันต้นทุนการผลิต ซึ่งปัจจัยดังกล่าวสะท้อนไปยัง Bond Yield สหรัฐฯที่เริ่มเกิด Inverted Yield Curve แล้วสำหรับอายุ 2 ปีและ 10 ปี แม้ราคาน้ำมันดิบจะชะลอลงต่ำกว่า US$100 ต่อบาร์เรลสำหรับ WTI หลังสหรัฐฯจะปล่อยน้ำมันสำรองวันละ 1 ล้านร์เรลต่อวันเป็นเวลา 6 เดือน แต่คาดยังไม่กลับสู่ภาวะระดับปกติก่อนเกิดสงครามและยังคงกดดันกำลังซื้อ ขณะที่ในเชิง Valuation ปัจจุบัน SET Index เทรด PER ราว 18 เท่าซึ่งไม่ถูก
สำหรับกลยุทธ์ระยะกลาง-ยาว แนะนำให้รอจังหวะพักตัวของดัชนีลงหา 1,650+- จุดหรือต่ำกว่าในการเข้าสะสม ส่วนการเข้าซื้อและเก็งกำไรระยะสั้นเน้นลงทุนกลุ่ม Value และ Domestic Play ที่มี PER/PBV ต่ำ ทนทานต่อภาวะเงินเฟ้อและนโยบายการเงินโดยเฉพาะ FED ที่จะตึงตัวเร็วได้ รวมถึงได้อานิสงส์จากเศรษฐกิจในประเทศที่เร่งตัว เรายังชอกลุ่ม ธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น
ส่วนหุ้นเด่นวันนี้ : RBF แนะนำ “เก็งกำไร” ราคาเป้าหมาย 18 บาท คาดกำไรไตรมาส 1/65 กลับมาฟื้นแรงจากไตรมาสก่อน และทรงถึงปรับขึ้นจากปีก่อน แม้ต้นทุนวัตถุดิบยังทรงสูง แต่เริ่มทยอยปรับขึ้นราคากับลูกค้า 5%-10% กอปรกับคำสั่งซื้อกลับมาฟื้นหลังโควิดคลี่คลาย และเป็นกลุ่มที่มีอัตรากำไรสูงอย่างวัตถุแต่งกลิ่นและสี
พร้อมคาดกำไรจะเร่งขึ้นในไตรมาส 2/65 เพราะเป็น High Season และมีสต็อกวัตถุดิบล่วงหน้าถึง มิ.ย. รวมถึงจะรับรู้รายได้กัญชงเพิ่มขึ้นอย่างมีนัยสำคัญ อย่างไรก็ตามต้องติดตามแนวโน้มราคาวัตถุดิบ และการประสบความสำเร็จของผลิตภัณฑ์กัญชงในช่วงครึ่งปีหลัง คาดกำไรปี 2565 โต 83% จากปีก่อน ให้แนวรับ 15.70//15.40-15 บาท แนวต้าน 16.80-17//17.50 บาท